
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ

	2023-жылдын «23» майы
	         № 67
	   Москва шаары




Маалымдарларды (маалыматтарды) бербегендиги үчүн айыптарды салуу жөнүндө

Евразия экономикалык комиссиясынын Коллегиясы (мындан ары – Комиссия) Атаандаштыктын жалпы принциптери жана эрежелери жөнүндө протоколдун 16-пунктунун 5-пунктчасына (2014-жылдын 29-майындагы Евразия экономикалык бирлиги жөнүндө келишимге № 19 тиркеме) (мындан ары тиешелүү түрдө – Протокол, Келишим), Евразия экономикалык комиссиясынын Кеңешинин 2012-жылдын 17-декабрындагы № 118 чечими менен бекитилген Трансчек аралык рыноктордо атаандаштыктын жалпы эрежелерин бузгандыгы үчүн эсептөө методикасынын жана айып салуу тартибинин (мындан ары – Эсептөө методикасы жана айып салуу тартиби) 
17-пунктуна, Евразия экономикалык комиссиясынын Кеңешинин 2012-жылдын 23-ноябрындагы № 99 чечими менен бекитилген Трансчек аралык рыноктордо атаандаштыктын жалпы эрежелеринин бузулушу жөнүндө иштерди кароо тартибинин (мындан ары – Иштерди кароо тартиби) 44 жана 45-пункттарына ылайык, 2022-жылдын 6-майындагы № 22-216 катта, ошондой эле андан аркы 2022-жылдын 9-июнундагы № 22-269 жана 2022-жылдын 5-июлундагы № 22-304 каттарда Комиссия тарабынан суратылган маалымдарлардын (маалыматтардын) берилбегендиги жөнүндө ишти карап чыкты.
Иштин материалдарын кароонун жыйынтыгы боюнча, Евразия экономикалык бирлигинин мыйзамдарына кирген, атаандаштык чөйрөсүндөгү эл аралык келишимдердин жана актылардын жоболоруна таянып, каралып жаткан иштин иш жүзүндөгү жагдайларын жана тиркемеге ылайык ушул Чечимдин сыпаттама жана жүйөлөштүрүү бөлүктөрүндө берилген ишти кароо боюнча комиссиянын корутундуларын изилдеп чыгып, Комиссиянын коллегиясы төмөнкүдөй чечти:
1. «ДИАМЕД-фарма» жоопкерчилиги чектелген коомунун (мындан ары – «ДИАМЕД-фарма» ЖЧКсы) (Россия Федерациясы, Москва облусу, Королев ш., Биринчи май кичи району, Совет көч., 31-үй, ОГРН 1085018010978, катталган датасы 2008-жылдын 28-августу, ИНН 5018131074), ошондой эле 2022-жылдын 12-майынан 2023-жылдын 17-февралы мезгили ичинде «ДИАМЕД-фарма» ЖЧКсынын башкы директору болгон Н.Н. Беленький-Гордоновдун Комиссиянын суроо-талабы боюнча маалымдарды (маалыматтарды) бербегендиги боюнча аракеттери (аракетсиздиги) Протоколдун 13-пунктунун жоболорун бузуу деп таанылсын, ал үчүн жоопкерчилик Протоколдун 16-пунктунун 5-пунктчасында каралган.
2. Ишти кароону токтотуу үчүн негиздердин жоктугу таанылсын.
3. Протоколдун 16-пунктунун 5-пунктчасына жана Эсептөө методикасына жана айып салуу тартибине ылайык жоопкерчиликти жеңилдетүүчү жагдайлардын бар экендигин эске алып (Иштерди кароо тартибине ылайык Комиссия тарабынан Келишимдин XVIII бөлүмүндө жана Протоколдо каралган маалымдарды (маалыматтарды) Комиссияга бербеген же өз убагында бербеген, анын ичинде Комиссиянын талабы боюнча маалымдарды (маалыматтарды) бербеген, ага тете эле Комиссияга атайылап анык эмес маалымдарды (маалыматтарды) берген деп таанылган алгачкы жолу юридикалык жак тарабынан берилбесе же өз убагында берилбесе) жана жоопкерчиликти оордотуучу жагдайлардын жоктугун эске алуу менен төмөнкүдөй өлчөмдөгү айыптар белгиленсин:
«ДИАМЕД-фарма» ЖЧКсына – 433 333 орус рубли 33 тыйын;
Н.Н. Беленький-Гордоновго – 26 641 орус рубли 67 тыйын.
Ушул Чечим менен белгиленген айыптар Протоколдун 17 жана 18-пункттарында белгиленген тартипте төлөнүүгө жатат (айыптарды төлөө үчүн банк маалым даректери: алуучу – ИНН 7703516539, КПП 770301001, Региондор аралык операциялык УФК (Россиянын ФАСы үчүн ө/э 04951001610), ОКТМО 45380000, алуучунун банкы – Россиянын Банкынын Операциялык департаменти// Москва ш. Региондор аралык операциялык УФК, банктык эсептин номери 40102810045370000002, казыналык эсептин номери 03100643000000019500, БИК 024501901, КБК 16111615000010000140).
4. «ДИАМЕД-фарма» ЖЧКсы ушул Чечим күчүнө кирген датадан тартып 30 календардык күндүн ичинде Комиссияга 2022-жылдын 6-майындагы № 22-216, 2022-жылдын 9-июнундагы № 22-269 жана 2022-жылдын 5-июлундагы № 22-304 каттарда суратылган маалымдарды (маалыматтарды) берүү милдеттендирилсин.
5. Комиссия ушул Чечимдин 3-пунктунда көрсөтүлгөн жактарга төмөнкүлөрдүн зарылдыгы жөнүндө маалымдасын:
а) Эсептөө методикасынын жана айып салуу тартибинин 171-пунктунун экинчи абзацына ылайык Протоколдун 16-пунктунда каралган айыптарды ушул Чечим күчүнө кирген датадан тартып 60 календардык күндөн кечиктирбестен толук өлчөмдө төлөөнүн. Айыптар көрсөтүлгөн мөөнөттө төлөнбөгөн учурда Комиссия Эсептөө методикасынын жана айып салуу тартибинин 18-пунктуна ылайык ушул Чечимди мажбурлап аткарууга багытталган чараларды көрөт;
б) Иштерди кароо тартибинин 45-пунктуна ылайык ушул пункттун «а» пунктчасында көрсөтүлгөн айыптардын төлөнгөндүгү жөнүндө ушул пунктчада каралган мөөнөт аяктаган датадан тартып 30 календардык күндүн ичинде Комиссияга билдирүүнүн;
6. Ушул Чечим Евразия экономикалык бирлигинин Сотуна белгиленген тартипте даттанылышы мүмкүн.
7. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

Евразия экономикалык комиссиясынын 
Коллегиясынын төрагасы					М. Мясникович

ТИРКЕМЕ
Евразия экономикалык комиссиясынын Коллегиясынын 2023-жылдын 23-майындагы № 67 чечимине


Евразия экономикалык комиссиясынын Коллегиясынын
2023-жылдын 23-майындагы № 67 чечиминин 
СЫПАТТАМА ЖАНА ЖҮЙӨЛӨШТҮРҮҮ БӨЛҮКТӨРҮ


Атаандаштыктын жалпы принциптери жана эрежелери жөнүндө протоколдун 10-пунктунун 3 жана 4-пунктчаларына ылайык (2014-жылдын 29-майындагы Евразия экономикалык бирлиги жөнүндө келишимге 
№ 19 тиркеме) (мындан ары тиешелүү түрдө – Протокол, Келишим), Евразия экономикалык комиссиясынын (мындан ары – Комиссия) Протоколдун 
13-пунктунун жоболорун бузгандыгына байланыштуу 2022-жылдын 
29-августундагы №50/анык. аныктама менен «ДИАМЕД-фарма» жоопкерчилиги чектелген коомуна карата (мындан ары – «ДИАМЕД-фарма» ЖЧКсы) (Россия Федерациясы, Москва облусу, Королев ш., Биринчи май кичи району, Совет көч., 31-үй, ОГРН 1085018010978, катталган датасы 2008-жылдын 28-августу, ИНН 5018131074) маалымдарды (маалыматтарды) бербегендиги жана өз убагында бербегендиги жөнүндө иш козголгон жана аны карап чыгуу боюнча төмөнкү курамда комиссия дайындалган:
ишти кароо боюнча комиссиянын төрагасы А.Г. Сушкевич;
ишти кароо боюнча комиссиянын төрагасынын орун басары А.А. Калиев;
ишти кароо боюнча комиссиянын мүчөлөрү: С.С. Суменков, А.М. Щербаков жана А.Б. Абдылдаева.
Ишти кароого катышкан адамдар:
«ДИАМЕД-фарма» ЖЧКсынын өкүлдөрү: М.Б. Шевяхов жана О.В. Белова;
компетенциясына атаандаштык (монополияга каршы) саясатты ишке ашыруу жана (же) жүргүзүү кирген Евразия экономикалык бирлигине мүчө мамлекеттердин (мындан ары тиешелүү түрдө – мүчө мамлекеттер, Бирлик) ыйгарым укуктуу органдарынын өкүлдөрү: Е.М. Брыжова, О.О. Василенко, О.В. Горьянова, В.О. Гуринов, А.А. Исайчик, А.А. Калилов, А.В. Новик, Ж.Б. Сагдат, А.А. Шемякина жана М.А. Фокина.
Евразия экономикалык комиссиясынын Кеңешинин 2012-жылдын 
23-ноябрындагы № 99 чечими менен бекитилген Трансчек аралык рыноктордо атаандаштыктын жалпы эрежелеринин бузулушу жөнүндө иштерди кароо тартибинин (мындан ары – Иштерди кароо тартиби) 23-пунктуна ылайык 2023-жылдын 17-февралында ишти кароо боюнча комиссиянын төрагасы 
А.Г. Сушкевич тарабынан ишти кароонун аяктагандыгы жөнүндө жарыяланган.
Ишти кароонун жыйынтыгы боюнча төмөндөгүлөр белгиленди.
2022-жылдын 24-февралындагы № 07-16/148К кат менен (2022-жылдын 28-февралындагы кир. № 3543) Комиссияга Беларусь Республикасынын Монополияга каршы жөнгө салуу жана соода министрлигинен «ДИАМЕД-фарма» ЖЧКсынын жана «БСТФАРМ» жоопкерчилиги чектелген коомунун (Беларусь Республикасы, Минск ш., Гамарник көч., 16-үй, 1-к., 3-имар., РН 190268712, катталган датасы – 2001-жылдын 21-августу, УНП 190268712) аракеттеринде (аракетсиздигинде) трансчек аралык рыноктордо атаандаштыктын жалпы эрежелеринин бузулушунун, анын ичинде Келишимдин 76-беренесинин 5-пунктунун жоболорун бузулушунун мүмкүн болгон белгилеринин болушун ырастоочу материалдар келип түшкөн.
Аталган материалдарды толук, ар тараптуу жана объективдүү кароо максатында Евразия экономикалык комиссиясынын Кеңешинин 2012-жылдын 23-ноябрындагы № 97 чечими менен бекитилген Трансчек аралык рыноктордо атаандаштыктын жалпы эрежелеринин бузулушу жөнүндө арыздарды кароо тартибинин (мындан ары – Арыздарды кароо тартиби) 1313-пунктуна жана Протоколдун 10-пунктунун 7-пунктчасы ылайык мамлекеттик бийлик органдарынан, жергиликтүү өз алдынча башкаруу органдарынан, мүчө мамлекеттердин алардын функцияларын ишке ашыруучу башка органдарынан жана уюмдарынан, юридикалык жана жеке жактардан, анын ичинде «ДИАМЕД-фарма» ЖЧКсынан Комиссия тарабынан 2022-жылдын 6-майындагы № 22-216 кат менен (мындан ары – № 22-216 кат) зарыл маалымдарлар (маалыматтар) суратылган.
№ 22-216 кат почта байланышынын оператору – «Россия почтасы» акционердик коомунун (мындан ары – «Россия почтасы» АКы) кызмат көрсөтүүсүн ишке тартып, билдирүү менен заказдык почта аркылуу жөнөтүлгөн, ага № 80082872187566 почта идентификатору ыйгарылган, «ДИАМЕД-фарма» ЖЧКсынын жайгашкан жеринин дареги: 141069, Россия Федерациясы, Москва облусу, Королев, ш. Биринчи Май кичи району, Совет көч., 31-үй.
Почта жөнөтмөсүн тапшыруу жөнүндө билдирүүгө ылайык ал дарек ээсине 2022-жылдын 12-майында тапшырылган. Көрсөтүлгөн маалыматтар «Интернет» маалыматтык-телекоммуникациялык тармагындагы «Россия почтасы» АКынын расмий сайтында № 80082872187566 почта идентификатору боюнча «Почта жөнөтмөлөрүн көзөмөлдөө» бөлүмүндө берилген маалымат менен тастыкталат.
Ошентип, «ДИАМЕД-фарма» ЖЧКсы № 22-216 каттын негизинде маалымдарларды (маалыматтарды) суроо-талапка ылайык 2022-жылдын 
26-майына чейин бул маалымдарларды (маалыматтарды) Комиссияга бериши керек болчу.
«ДИАМЕД-фарма» ЖЧКсынын өкүлү А.В. Пирожников 2022-жылдын 26-майындагы № 274/22 каты менен (2022-жылдын 31-майындагы кир.
 № 10317) Россия Федерациясынын Өкмөтүнүн текшерүүлөрдү жүргүзүүгө мораторийди белгилеген 2022-жылдын 10-мартындагы № 336 «Мамлекеттик контролду (көзөмөлдү), муниципалдык контролду уюштуруунун жана ишке ашыруунун өзгөчөлүктөрү жөнүндө» токтомуна ылайык монополияга каршы контролдун алкагында текшерүүлөрдү жана контролдоо иш-чараларын жүргүзүүгө тыюу салынаарын билдирген. Мындан тышкары, алдын алуу иш-чараларын жүргүзүүдө юридикалык жактарга суроо-талаптарды жөнөтүүгө тыюу салынат. Башталган текшерүүлөр токтотулушу керек. Тиешелүү түрдө Комиссия тарабынан демилге кылынган текшерүү да токтотулууга тийиш.
«ДИАМЕД-фарма» ЖЧКсынын өкүлү А.В. Пирожниковдун катын кароонун жыйынтыгы боюнча Комиссия 2022-жылдын 9-июнундагы
 № 22-269 каты (мындан ары – № 22-269 кат) менен «ДИАМЕД-фарма» ЖЧКсынын дарегине 2022-жылдын 26-майындагы № 274/22 катында (2022-жылдын 31-майындагы кир. № 10317) билдирилген, № 22-216 катта Комиссия сураган маалымдарлар (маалыматтар) суроо-талаптын бардык пункттары боюнча берилген эместигин билдирген. Мында Комиссия Келишимдин
 1-беренесинин 2-пунктуна ылайык Комиссия эл аралык укуктук субъектиликке ээ болгон региондук экономикалык интеграциянын эл аралык уюму болуп санала тургандыгын түшүндүргөн. Келишимдин 6-беренесинин 1-пунктуна ылайык Россия Федерациясынын Өкмөтүнүн токтомдору Бирликтин укугуна кирген актыларга таандык эмес.
Ошентип, Россия Федерациясынын Өкмөтүнүн 2022-жылдын 
10-мартындагы № 336 «Мамлекеттик контролду (көзөмөлдү), муниципалдык контролду уюштуруунун жана ишке ашыруунун өзгөчөлүктөрү жөнүндө» токтому каралып жаткан укуктук мамилелерди укуктук жөнгө салуунун булагы болуп саналбайт жана натыйжада Комиссия сураган маалымдарларды (маалыматтарды) берүүдөн баш тартуу үчүн негиз болбойт.
Жогоруда айтылгандарды эске алып, Комиссия №22-269 каты менен «ДИАМЕД-фарма» ЖЧКсына №22-216 кат менен жиберилген суроо-талаптын бардык пункттары боюнча суралган маалымдарларды (маалыматтарды) берүү милдети жөнүндө маалымдап, мурда суралган маалымдарларды (маалыматтарды) экинчи ирет жөнөтүлгөн суроо-талап алынган датадан тартып 7 жумушчу күндүн ичинде берүү зарылдыгын, аны менен маалымдарларды (маалыматтарды) берүү мөөнөтү узартылгандыгын көрсөткөн.
2022-жылдын 5-июлунда Комиссия № 22-304 катында (мындан ары – № 22-304 кат) «ДИАМЕД-фарма» ЖЧКсынан № 22-216 катта суралган маалымдарларды (маалыматтарды) берүүнү дагы бир ирет суранган жана мурда суралган маалымдарларды (маалыматтарды) экинчи ирет жөнөтүлгөн суроо-талап алынган датадан тартып 7 жумушчу күндүн ичинде берүү зарылдыгын көрсөткөн.
Почта жөнөтмөсүн жеткирүү жөнүндө билдирүүгө ылайык, ал дарек ээсине 2022-жылдын 18-июлунда жеткирилген. Көрсөтүлгөн маалыматтар «Россия почтасы» АКынын интернет-маалыматтык-телекоммуникациялык тармагындагы расмий сайтында берилген маалымат менен тастыкталат. Почта жөнөтмөлөрүнө көз салуу" бөлүмү № 80085774826533 почталык идентификациялоочу боюнча .
Почта жөнөтмөсүн тапшыруу жөнүндө билдирүүгө ылайык, ал дарек ээсине 2022-жылдын 18-июлунда тапшырылган. Көрсөтүлгөн маалыматтар «Интернет» маалыматтык-телекоммуникациялык тармагындагы «Россия почтасы» АКынын расмий сайтында № 80085774826533 почта идентификатору боюнча «Почта жөнөтмөлөрүн көзөмөлдөө» бөлүмүндө берилген маалымат менен тастыкталат.
Ошентип, «ДИАМЕД-фарма» ЖЧКсы № 22-216 катта көрсөтүлгөн Комиссия тарабынан суратылган маалымдарларга (маалыматтарга) ылайык Комиссиянын № 22-269 жана 22-304 каттары менен маалымдарларды (маалыматтарды) берүү мөөнөтүн узартууну эске алуу менен аларды Комиссияга бериши керек болчу.
«ДИАМЕД-фарма» ЖЧКсы 2022-жылдын 13-июлундагы № 82/22 каты менен (2022-жылдын 20-июлундагы кир. № 13623) № 22-269 катка жооп катары «ДИАМЕД-фарма» ЖЧКсына карата Комиссиянын текшерүү иш-чаралары Россия Федерациясында текшерүүлөрдү жүргүзүүгө, анын ичинде монополияга каршы контролдун алкагында киргизилген мораторийге туура келээрин жана токтотулушу керектин билдирген. Мындан тышкары, «ДИАМЕД-фарма» ЖЧКсы өзүнүн мыйзамдуу укуктарын коргоо максатында Россия Федерациясынын Башкы прокуратурасына кайрылгандыгын Комиссияга билдирген.
Бирок ишти кароо боюнча комиссиянын жыйналышында Россия Федерациясынын Башкы прокуратурасынын жообунун көчүрмөсү көрсөтүлгөн эмес.
Ошентип, «ДИАМЕД-фарма» ЖЧКсы Комиссиянын № 22-216 катында, ошондой эле кийинки № 22-269 жана 22-304 каттарында суратылган маалымдарлар (маалыматтар) 2022-жылдын 27-июлуна чейинки мөөнөттө (аны № 22 -269 жана 22-304 каттар менен узартууну эске алуу менен) берилген эмес 
«ДИАМЕД-фарма» ЖЧКсы 2022-жылдын 11-октябрындагы н/ж каты менен Комиссиянын суроо-талаптары мыйзамсыз экендигин билдирген, анткени Россия Федерациясынын Өкмөтүнүн 2022-жылдын 10-мартындагы 
№ 336 «Мамлекеттик контролду (көзөмөлдү), муниципалдык контролду уюштуруунун жана ишке ашыруунун өзгөчөлүктөрү жөнүндө» токтому менен текшерүүлөрдү жүргүзүүгө, анын ичинде монополияга каршы контролдун алкагында мораторий киргизилген. Мындан тышкары, «ДИАМЕД-фарма» ЖЧКсы Протоколдун 70-пунктуна ылайык Комиссиянын процесстик аракеттеринин мүчө мамлекеттин мыйзамдарына карама-каршы келүүсү аларды жүргүзүүдөн баш тартуу үчүн негиз болуп саналаарын белгилейт, андыктан ишти токтотууну суранат.
«ДИАМЕД-фарма» ЖЧКсынын Протоколдун 70-пунктуна шилтеме берүү менен келтирилген жүйөлөрү кабыл алынышы мүмкүн эмес, анткени Протоколдун 70-пунктунда мамлекеттик орган тарабынан жүйөлүү сунуштаманы аткаруудан баш тартуу көрсөтүлгөн. Мында ишти кароо боюнча комиссия жүйөлүү сунуштама жөнөткөн эмес, ал эми каралып жаткан иште Комиссиянын суроо-талабы боюнча «ДИАМЕД-фарма» ЖЧКсынын маалымдарларды (маалыматтарды) берүүдөн баш тартуусунун негиздүүлүгүнө же негизсиздигине баа берген.
«ДИАМЕД-фарма» ЖЧКсы 2022-жылдын 26-октябрындагы н/ж каты менен юридикалык жактардын бирдиктүү мамлекеттик реестринен жана «ДИАМЕД-фарма» ЖЧКсынын уставынан көчүрмөнү берген. Юридикалык жактардын бирдиктүү мамлекеттик реестринде камтылган маалыматтарга ылайык Н.Н. Беленький-Гордонов 2019-жылдын 18-январынан 2023-жылдын 17-февралына чейинки мезгилде «ДИАМЕД-фарма» ЖЧКсынын башкы директору, ошондой эле юридикалык жак – «ДИАМЕД-фарма» ЖЧКсынын атынан ишеним катсыз иш алып барууга укуктуу адам болгон.
Ошол эле учурда Комиссия тарабынан белгиленген мөөнөт аяктагандан кийин 2022-жылдын 28-октябрындагы н/ж кат менен (2022-жылдын
 31-октябрындагы кир. № 20624 куп.) «ДИАМЕД-фарма» ЖЧКсына № 22-216 катта Комиссия тарабынан суратылган маалымдарлардын (маалыматтардын) бир бөлүгү берилген.
Иштин материалдарына ылайык Н.Н. Беленький-Гордонов юридикалык жактын бирден-бир аткаруучу органы («ДИАМЕД-фарма» ЖЧКсынын уюштуруу (уставдык) документтерине ылайык ), ошондой эле «ДИАМЕД-фарма» ЖЧКсынын башкы директору (2019-жылдын 18-январындагы н/ж кызмат ордуна дайындоо жөнүндө буйрукка ылайык) болуп саналат.
2023-жылдын 16-январында Комиссия №5/анык. аныктамасы менен «ДИАМЕД-фарма» ЖЧКсынын башкы директору Н.Н. Беленький- Гордоновду иш боюнча жоопкер катары тартып, тиешелүү маалымдарды (маалыматтарды) сураган. Аталган аныктама 2023- жылдын 19-январындагы № 22-21 кат менен «Россия почтасы» АКынын кызмат көрсөтүүсүн ишке тартып, билдирүү менен заказдык почта аркылуу жөнөтүлгөн, ага
 № 80081980545084 почта идентификатору ыйгарылган, анын ичинде жашаган жери боюнча «ДИАМЕД-фарма» ЖЧКсынын башкы директору 
Н.Н. Беленький-Гордоновдун катталган дареги боюнча жөнөтүлгөн. Почта жөнөтмөсүн тапшыруу жөнүндө билдирүүгө ылайык бул кат дарек ээсине 2023-жылдын 27-январында тапшырылган.
2023-жылдын 27-январында Комиссия № 11/анык. аныктама менен «ДИАМЕД-фарма» ЖЧКсынын башкы директору Н.Н. Беленький-Гордоновго 2023-жылдын 16-январындагы № 5/анык. аныктама менен суралган маалымдарларды (маалыматтарды) берүү зарылдыгы жөнүндө экинчи ирет маалымдаган. Аталган аныктама 2023-жылдын 27-январындагы № 22-37 кат менен «Россия почтасы» АКынын кызмат көрсөтүүсүн ишке тартып, билдирүү менен заказдык почта аркылуу жөнөтүлгөн, ага 
№ 80081980545268 почта идентификатору ыйгарылган, анын ичинде жашаган жери боюнча «ДИАМЕД-фарма» ЖЧКсынын башкы директору Н.Н. Беленький-Гордоновдун катталган дареги боюнча жөнөтүлгөн. Почта жөнөтмөсүн тапшыруу жөнүндө билдирүүгө ылайык 2023-жылдын 
3-февралында тапшыруу аракети ийгиликсиз болгон.
Протоколдун 10-пунктунун 7-пунктчасына ылайык Комиссия мамлекеттик бийлик органдарынан, жергиликтүү өз алдынча башкаруу органдарынан, мүчө мамлекеттердин алардын функцияларын ишке ашыруучу башка органдарынан жана уюмдарынан, юридикалык жана жеке жактардан маалыматтарды, анын ичинде трансчек аралык рыноктордо атаандаштыктын жалпы эрежелеринин сакталышын контролдоо боюнча ыйгарым укуктарды ишке ашыруу үчүн зарыл болгон купуя маалыматтарды сурайт жана алат.
Протоколдун 13-пунктуна ылайык Комиссиянын ыйгарым укуктуу түзүмдүк бөлүмү трансчек аралык рыноктордо атаандаштыктын жалпы эрежелеринин бузулушу жөнүндө иштерди кароодо мамлекеттик бийлик органдарынан, жергиликтүү өз алдынча башкаруу органдарынан, мүчө мамлекеттердин алардын функцияларын ишке ашыруучу башка органдарынан же уюмдарынан, юридикалык жана жеке жактардан ишти кароо үчүн зарыл болгон маалыматтарды сурайт. Мүчө мамлекеттердин чарба жүргүзүүчү субъекттери (рыноктун субъекттери), коммерциялык эмес уюмдары, мамлекеттик бийлик органдары, жергиликтүү өз алдынча башкаруу органдары, алардын функцияларын ишке ашыруучу башка органдары же уюмдары (алардын кызмат адамдары), жеке жактар Комиссияга анын суроо-талабы боюнча белгиленген мөөнөттө Комиссияга жүктөлгөн ыйгарым укуктарга ылайык ага зарыл болгон маалыматтарды, документтерди, маалымдарларды, түшүндүрмөлөрдү берүүгө милдеттүү.
Арыздарды кароо тартибинин 1313-пунктуна ылайык арызды (материалдарды) кароодо Комиссиянын ыйгарым укуктуу түзүмдүк бөлүмү мүчө мамлекеттердин мамлекеттик бийлик органдарынан, жергиликтүү өз алдынча башкаруу органдарынан, алардын функцияларын ишке ашыруучу башка органдарынан же уюмдарынан, юридикалык жана жеке жактардан зарыл маалыматтарды суроого укуктуу.
Ошентип Комиссия Беларусь Республикасынын Монополияга каршы жөнгө салуу жана соода министрлигинин Комиссияга 2022-жылдын 
24-февралындагы № 07-16/148К каты (2022-жылдын 28-февралындагы 
кир. № 3543) менен келип түшкөн атаандаштыктын жалпы эрежелеринин бузулушунун белгилери жөнүндө материалдарын кароонун алкагында, Арыздарды кароо тартибине ылайык, мүчө мамлекеттердин чарба жүргүзүүчү субъекттери (рынок субъекттери) тарабынан атаандаштыктын жалпы эрежелерин бузууга бөгөт коюу боюнча өз ыйгарым укуктарын аткарып жана Келишимдин жоболорун жетекчиликке алып, «ДИАМЕД-фарма» ЖЧКсынан тиешелүү маалымдарды (маалыматтарды) сураган.
Бирок суратылган маалымдарлар (маалыматтар) атаандаштыктын жалпы эрежелеринин бузулушунун белгилери жөнүндө материалдарды Комиссиянын кароосунда «ДИАМЕД-фарма» ЖЧКсы тарабынан толук көлөмдө жана Комиссия тарабынан белгиленген мөөнөттө берилген эмес.
Ишти кароонун алкагында «ДИАМЕД-фарма» ЖЧКсы анын иш-аракетинде Протоколдун 13-пунктунун жоболорунун бузулушунун белгилерин көрсөткөн факты менен макул эместигин билдирген.
Мында ишти кароо боюнча комиссия «ДИАМЕД-фарма» ЖЧКсынын аракети (аракетсиздиги) «ДИАМЕД-фарма» ЖЧКсы Бирликтин монополияга каршы жөнгө салуу чөйрөсүндөгү укугунун жоболорун сактоо мүмкүнчүлүгүнө ээ болгондугу менен түшүндүрүлгөн, бирок аларды сактоо боюнча зарыл жана жетиштүү чараларды көргөн эмес, ушундан улам «ДИАМЕД-фарма» ЖЧКсы Протоколдун 13-пунктунда тыюу салынган аракеттерди (аракетсиздикти) жасаган, тактап айтканда, Комиссиянын суроо-талабы боюнча маалымдарларды (маалыматтарды) толук көлөмдө жана Комиссия белгилеген мөөнөттө берген эмес деген тыянак чыгарууга болот деп эсептейт.
Ишти кароо боюнча комиссиянын жыйналыштарына «ДИАМЕД-фарма» ЖЧКсынын өкүлдөрү катышып, аларга Иштерди кароо тартибинин 
13-пунктунда каралган укуктары түшүндүрүлгөн, ошондой эле аларды ишке ашыруу үчүн бардык мүмкүнчүлүктөр көрсөтүлгөн.
«ДИАМЕД-фарма» ЖЧКсынын № 22-216 катта жана кийинки № 22-269 жана 22-304 каттарда суратылган маалымдарды (маалыматтарды) Комиссияга берүүсүнө тоскоол болгон жагдайлар табылган жок.
Протоколдун 16-пунктунун 5-пунктчасынын экинчи абзацына ылайык кызмат адамы деп уюштуруу-тескөөчү же администрациялык-чарбалык функцияларды аткаруучу, чарба жүргүзүүчү субъекттердин (рыноктун субъекттеринин), чарба жүргүзүүчү субъект (рыноктун субъекттери) болуп саналбаган коммерциялык эмес уюмдардын жетекчилери жана кызматкерлери, чарба жүргүзүүчү субъекттердин (рыноктун субъекттеринин), чарба жүргүзүүчү субъекттер (рыноктун субъекттери) болуп саналбаган коммерциялык эмес уюмдардын бирден-бир аткаруучу органдарынын ыйгарым укуктарын жүзөгө ашыруучу уюмдардын жетекчилери түшүнүлөт.
«ДИАМЕД-фарма» ЖЧКсынын башкы директору болуп иштеген Н.Н. Беленький-Гордонов «ДИАМЕД-фарма» ЖЧКсынын уюштуруу (уставдык) документтерине ылайык Бирликтин монополияга каршы жөнгө салуу чөйрөсүндөгү укугунун жоболорун сактоо мүмкүнчүлүгүнө ээ болгон, бирок аларды сактоо боюнча зарыл жана жетиштүү чараларды көргөн эмес, ушундан улам Н.Н. Беленький-Гордонов Комиссиянын ал көрсөткөн мөөнөттө маалымдарларды (маалыматтарды) берүүсү боюнча суроо-талабынын аткарылышын камсыз кылбастан, Протоколдун 13-пунктунун жоболорун бузган деген тыянак чыгарууга болот.
Ишти кароонун алкагында «ДИАМЕД-фарма» ЖЧКсынын башкы директору Н.Н. Беленький-Гордоновго Иштерди кароо тартибин 
13-пунктунда каралган бардык укуктарды ишке ашыруу мүмкүнчүлүгү камсыз кылынган. Андан тышкары андан иш боюнча түшүндүрмөлөр, ошондой эле Протоколдун 13-пунктунун жоболорунун бузулушуна макулдугу же макул эместиги боюнча позициясы суралган.
Ишти кароонун алкагында «ДИАМЕД-фарма» ЖЧКсынын башкы директору Н.Н. Беленький-Гордонов анын аракеттеринде Протоколдун 
13-пунктунун жоболорунун бузулушунун белгилери болгон фактыга макулдугу же макул эместиги боюнча позициясын билдирген эмес.
«ДИАМЕД-фарма» ЖЧКсынын башкы директору Н.Н. Беленький-Гордоновдун № 22-216 катта жана кийинки № 22-269 жана 22-304 каттарда суратылган маалымдарды (маалыматтарды) Комиссияга берүүсүнө тоскоол болгон жагдайлар табылган жок.
Ишти кароо боюнча комиссиянын жыйналыштарына «ДИАМЕД-фарма» ЖЧКсынын башкы директору Н.Н. Беленький-Гордонов жана (же) анын өкүлдөрү катышкан эмес, ишти кароо боюнча комиссиянын жыйналышынын датасын жылдыруу жөнүндө өтүнүч беришкен эмес.
Ишти кароо боюнча комиссиянын жыйналыштарына катышууга мүмкүн эместигинин жүйөлүү себеби жөнүндө маалымат «ДИАМЕД-фарма» ЖЧКсынын башкы директору Н.Н. Беленький-Гордонов жана (же) анын өкүлдөрү тарабынан берилген эмес.
Иш боюнча топтолгон далилдерге баа берип, ишти кароо боюнча комиссия «ДИАМЕД-фарма» ЖЧКсынын жана анын башкы директору 
Н.Н. Беленький-Гордоновдун күнөөсү бар, ал эми алардын аракеттери (аракетсиздиги) Протоколдун 13-пунктунун жоболорун бузуу катары туура туура квалификацияланган деп эсептейт.
Протоколдун 16-пунктунун 5-пунктчасына ылайык Комиссия Евразия экономикалык комиссиясынын Кеңешинин 2012-жылдын 17-декабрындагы № 118 чечими менен бекитилген Трансчек аралык рыноктордо атаандаштыктын жалпы эрежелерин бузгандыгы үчүн эсептөө методикасына жана айып салуу тартибине (мындан ары – Эсептөө методикасы жана айып салуу тартиби) ылайык Келишимдин XVIII бөлүмүндө жана Протоколдо каралган маалымдарды (маалыматтарды) Комиссияга бербегендиги же өз убагында бербегендиги, анын ичинде Комиссиянын талабы боюнча маалымдарды (маалыматтарды) бербегендиги, ага тете эле Комиссияга атайылап анык эмес маалымдарды (маалыматтарды) бергендиги үчүн жеке жактарга 10 000ден 15 000 орус рубли өлчөмүнө чейинки, кызмат адамдарына жана жеке ишкерлерге – 10 000ден 60 000 орус рубли өлчөмүнө чейинки, юридикалык жактарга – 150 000ден 1 000 000 орус рубли өлчөмүнө чейинки айыптар салынат.
«ДИАМЕД-фарма» ЖЧКсы жана анын башкы директору 
Н.Н. Беленький-Гордонов Комиссия алгачкы жолу сураган маалымдарды (маалыматтарды) толук көлөмдө жана белгиленген мөөнөттө Комиссияга берген эмес. Көрсөтүлгөн жагдай Эсептөө методикасына жана айып салуу тартибине № 2 тиркемеге ылайык айыптардын өлчөмүн эсептөөдө жоопкерчиликти жеңилдетүүчү катары эске алынат.

